Voluntaris mediambientals es reunixen al voltant de “Sembrem el Bosc”
07 de desembre de 2016

L'activitat es va dur a terme en el parc de Sant Vicent

(7 des. 2016).- Després d'haver de suspendre's el 26 de novembre per les pluges, les regidories de Medi Ambient i Joventut van realitzar el passat cap de setmana l'activitat “Sembrem el Bosc”, emmarcada dins de la programació de la Setmana de la Ciència organitzada per l'Ajuntament de Llíria.

Enguany, els participants van plantar llavors de carrasca a una parcel·la municipal situada al paratge de Sant Vicent. D'esta manera, els voluntaris van dedicar esta jornada a contribuir en la reforestació de l'entorn natural en una iniciativa que pretén fomentar la conscienciació en el valor i cura dels nostres espais naturals més pròxims.

Promoció del voluntariat ambiental

D'altra banda, cal recordar que el passat 5 de desembre se celebrava el Dia Internacional dels Voluntaris, amb el que també es vol rendir un homenatge especial a totes aquelles persones que treballen de forma altruista per aconseguir influir en l'agenda del desenvolupament sostenible mobilitzant i promovent la participació de governs i comunitats.

Des de la regidoria de Medi Ambient, el seu responsable, Francesc Fombuena, ha agraït la col·laboració de les persones que desinteressadament van assistir a la plantació” i ha volgut fer una crida a “totes aquelles que, en un futur vullguen col·laborar en activitats mediambientals, s'inscriguen i participen en el Voluntariat Ambiental de Llíria”.

Les persones interessades a apuntar-se a este programa poden fer-ho a través del correu electrònic medi.ambient@lliria.es o en les oficines municipals situades a la segona planta de l'edifici dels Alts del Mercat.